4F

**4F** ir Polijas uzņēmuma OTCF sporta apģērbu un aksesuāru zīmols. Ar 4F zīmolu tiek tirgoti produkti treniņiem, kā arī ikdienas nēsāšanai gan profesionāliem sportistiem, gan amatieriem. No 2008. līdz 2023. gadam 4F bija Polijas Olimpiskās komitejas sponsors un nodrošināja tērpus Polijas izlasēm septiņās olimpiskajās spēlēs. 2020. gada olimpiskajās spēlēs Tokijā un 2022. gada olimpiskajās spēlēs Pekinā 4F sagatavotajos tērpos startēja kopumā astoņu valstu olimpiskās izlases — neskaitot Poliju arī Horvātija, Lietuva, Latvija, Portugāle, Grieķija, Slovākija un Serbija.

Zīmolam 4F pieder vairāk nekā 350 mazumtirdzniecības veikalu Polijā, kā arī veidota sadarbība ar vairākiem simtiem partneru. Vairāk nekā desmit veikalu ir arī Lietuvā, Latvijā, Slovākijā un Rumānijā. Bez mazumtirdzniecības zīmols 4F ir pieejams vēl 42 valstīs, izmantojot vairumtirdzniecības tīklu, bet zīmola produkti ir pieejami vairāk nekā 900 multibrand tipa veikalos visā pasaulē.

## Vēsture
2003. gadā uzņēmums *Horn Partner* (šobrīd *OTCF S.A.*) uzsāka mazumtirdzniecību un atvēra savus pirmos zīmola *4Fun* sporta apģērbu veikalus. 2007. gadā nosaukums tika mainīts uz *4F Sport Performance*, bet kopš 2010. gada zīmols ir pazīstams kā 4F.

2016. gadā zīmols 4F uzsāka darbību aiz Polijas robežām, atverot savus veikalus Latvijā, Slovākijā, Rumānijā un Čehijā. 2017. gadā tika izveidots zīmols bērniem *4F Junior*, bet 2018. gadā profesionālais zīmols *4F PROteam*.

## Sadarbība ar sporta klubiem
Pēc tam, kad par jauno zīmola vēstnieku tika pasludināts Roberts Levandovskis, sporta pasaulē izskanēja baumas par to, ka 4F ienāks futbola tirgū. Pirmais futbola klubs, par kura tehnisko sponsoru kļuva 4F, bija Kelces "Korona", kurš parakstīja ar zīmolu triju gadu līgumu — no 2021/2022 sezonas līdz 2024/2025 sezonai. 2024. gada sākumā šis līgums tika pagarināts vēl uz nākamajiem trijiem gadiem. Bez tam 4F ir kļuvis par tehnisko partneri divām citām PKO BP Ekstraklases komandām — Glivices "Piast" un Melecas "Stal". 2022/2023 sezonā zīmola 4F formās savu pirmo Polijas Čempionu kausu ieguva Čenstohovas "Rakow".

Zīmols attīsta arī partnerību ar volejbola līgas *Plus Liga* klubiem. Kopš 2021. gada sadarbojas ar trīskārtējiem CEV Čempionu līgas uzvarētājiem — Kendžežinas-Kozles komandu ZAKSA. 4F formās ģērbjas arī volejbola komandas *Projekt Warszawa*, *Enea Czarnych Radom*, kā arī *Slepsk Malow Suwalki*.

Vairāku gadu sadarbības ietvaros ar Polijas Basketbola līgu zīmols projektē un piegādā formas tērpus visiem basketbola līgu Orlen Basket (vīriešu un sieviešu) klubiem. Šī sadarbība tiek veidota uz kontraktu līgas pamata, sekojot NBA piemēram.

## Sadarbība ar olimpisko kustību
**[[Polijas Olimpiskā komiteja]]** — 4F sadarbība ar POK risinājās laika posmā no 2008. līdz 2023. gadam. Zīmols 4F piegādāja sacensību un reprezentācijas tērpus ziemas olimpiskajām spēlēm Vankūverā 2010. gadā, Sočos 2014. gadā, Pjončhanā 2018. gadā, Pekinā 2022. gadā, kā arī vasaras olimpiskajām spēlēm Londonā 2012. gadā, Riodežaneiro 2016. gadā un Tokijā 2020. gadā.

Zīmols nodrošināja apģērbus arī Polijas izlasēm Eiropas spēlēs (Baku 2015. gadā, Minska 2019. gadā, Krakova-Mazpolija 2023. gadā), Jaunatnes olimpiskajās spēlēs (Singapūrā 2010. gadā, Lillehammerē 2016. gadā, Buenosairesā 2016. gadā, Lozannā 2020. gadā, Kanvondo 2024. gadā) kā arī Eiropas Jaunatnes olimpiskajos festivālos (Trabzonā 2011. gadā, Utrehtā 2013. gadā, Brašovā 2014. gadā, Foralbergā un Lihtenšteinā 2015. gadā, Tbilisi 2015. gadā, Ģērā 2017. gadā, Sarajevā 2019. gadā, kā arī Baku 2019. gadā).

**Polijas Paraolimpiskā komiteja** — sadarbība sākās ar 2010. gada Paraolimpiskajām spēlēm Vankūverā un noslēdzās 2024. gada sākumā. Šajā laikā zīmols parūpējās par apģērbu Polijas izlasēm Paraolimpiskajās spēlēs Sočos 2014. gadā, Riodežaneiro 2016. gadā, Pjončhanā 2018. gadā, Tokijā 2020. gadā un Pekinā 2022. gadā.

**[[Latvijas Olimpiskā komiteja]]** — 4F sadarbība ar Latvijas Olimpisko komiteju tika nodibināta 2015. gada novembrī un aptvēra pilnas apģērbu kolekcijas sagatavošanu vasaras olimpiskajām spēlēm Riodežaneiro 2016. gadā, Tokijā 2020. gadā un Parīzē 2024. gadā, kā arī ziemas olimpiskajām spēlēm Pjončhanā 2018. gadā. 4F nodrošinās apģērbu Latvijas izlasei arī 2024. gada Parīzes Olimpiskajās spēlēs.

**[[Horvātijas Olimpiskā komiteja]]** — sadarbība tika uzsākta 2017. gadā. Horvātijas olimpiskā izlase 4F darinātajos tērpos piedalījās ziemas olimpiskajās spēlēs Pjončhanā 2018. gadā un Pekinā 2022. gadā, vasaras olimpiskajās spēlēs Tokijā 2020. gadā un vēl citās sacensībās, piemēram, Eiropas Jaunatnes olimpiskie festivāli, Jauniešu olimpiskās spēles un Eiropas spēles. 4F Horvātijas izlasei apģērbu sagatavos arī 2024. gada Parīzes vasaras olimpiskajām spēlēm.

**[[Grieķijas Olimpiskā komiteja]]** — sadarbība kopš 2018. gada. 4F apģērbos grieķu olimpieši piedalījās ziemas olimpiskajās spēlēs Pjončhanā 2018. gadā, vasaras olimpiskajās spēlēs Tokijā, 2020. gadā, kā arī ziemas olimpiskajās spēlēs Pekinā, 2022. gadā. Zīmols 4F sagatavoja apģērbus sportistiem uz citām sacensībām, piemēram, Eiropas Jaunatnes olimpiskie festivāli, Jauniešu olimpiskās spēles un Eiropas spēles. 4F parūpēsies par Grieķijas izlases tērpiem arī Olimpiskajās spēlēs Parīzē, 2024. gadā.

**[[Slovākijas Olimpiskā komiteja]]** — sadarbība kopš 2019. gada. Zīmols nodrošināja apģērbu sportistiem, treneriem un citiem olimpiskās izlases sastāvā esošajiem darbiniekiem vasaras olimpiskajās spēlēs Tokijā, 2020. gadā, ziemas olimpiskajās spēlēs Pekinā, 2022. gadā, kā arī citās sacensībās, piemēram, Eiropas Jaunatnes olimpiskie festivāli, Jauniešu olimpiskās spēles un Eiropas spēles. 4F zīmols apģērbs Slovākijas izlases dalībniekus arī Olimpiskajās spēlēs Parīzē, 2024. gadā.

**[[Ukrainas Olimpiskā komiteja]]** — sadarbība uzsākta 2023. gadā. 4F rūpējās par Ukrainas izlases apģērbiem IV Jaunatnes ziemas olimpisko spēļu laikā Kanvondo, 2024. gadā. Zīmols sagatavo arī īpašu apģērbu kolekciju Olimpiskajām spēlēm Parīzē, 2024. gadā.

**[[Kosovas Olimpiskā komiteja]]** — 4F nodrošinās apģērbus Kosovas izlasei Parīzes Olimpisko spēļu laikā, 2024. gadā.

**[[Ziemeļmaķedonijas Olimpiskā komiteja]]** — sadarbība kopš 2017. gada. Maķedonijas olimpiskā izlase 4F zīmola sagatavotajos tērpos piedalījās ziemas olimpiskajās spēlēs Pjončhanā 2018. gadā, kā arī vasaras olimpiskajās spēlēs Tokijā 2020. gadā.

**[[Serbijas Olimpiskā komiteja]]** — 2016. gada janvārī tika parakstīts sponsorēšanas līgums, kas ietvēra pilnas apģērbu kolekcijas sagatavošanu Serbijas izlasei vasaras olimpiskajām spēlēm Riodežaneiro 2016. gadā, ziemas olimpiskajām spēlēm Pjončhanā 2018. gadā, vasaras olimpiskajām spēlēm Tokijā 2020. gadā, kā arī ziemas olimpiskajām spēlēm Pekinā 2022. gadā. Serbijas izlase bija viena no piecām vislabāk saģērbtajām komandām Riodežaneiro Olimpisko spēļu atklāšanas ceremonijā 2016. gadā, turklāt 4F zīmola apģērbus nēsā arī tenisists Novaks Džokovičs.

**[[Lietuvas Olimpiskā komiteja]]** — sadarbība tika uzsākta 2019. gadā. Zīmols 4F sagatavoja apģērbu kolekciju Lietuvas izlasei vasaras olimpiskajām spēlēm Tokijā 2020. gadā un ziemas olimpiskajām spēlē Pekinā 2022. gadā, kā arī dalībai citās sacensībās, piemēram, Eiropas Jaunatnes olimpiskie festivāli, Jauniešu olimpiskās spēles un Eiropas spēles.

**Slovākijas Paraolimpiskā komiteja** — Slovākijas paraolimpieši 4F zīmola sagatavotajos tērpos piedalījās 2022. gada Ziemas paraolimpiskajās spēlēs Pekinā. Zīmols arī nodrošinās parādes tērpus izlasei 2024. gada Olimpiskajās spēlēs Parīzē.

**Horvātijas Paraolimpiskā komiteja** — sadarbība kopš 2020. gada. Zīmols nodrošinās Horvātijas paraolimpiešiem īpaši sagatavotu parādes apģērbu kolekciju 2024. gada Olimpiskajām spēlēm Parīzē.

**Grieķijas Paraolimpiskā komiteja** — Grieķijas paraolimpieši piedalīsies 2024. gada vasaras olimpiskajās spēlēs Parīzē 4F zīmola sagatavotās kolekcijas apģērbos.

## Sadarbība ar sporta federācijām
Zīmols 4F ir profesionālā sporta partneris kopš 2007. gada, kad iesākās sadarbība ar Polijas slēpošanas federāciju. 2010. gadā tika parakstīts līgums ar Polijas Biatlona federāciju, bet pēc tam arī ar Polijas Vieglatlētikas federāciju(2013. gadā), kā arī ar Polijas Ātrslidošanas federāciju (2014. gadā). Kopš 2019. gada zīmols sadarbojas ar Lietuvas Vieglatlētikas federāciju, bet kopš 2023. gada — ar Ungārijas Vieglatlētikas federāciju. Laika posmā no 2017. līdz 2020. gadam 4F bija saistīts ar Polijas Rokasbumbas federāciju, bet no 2018. līdz 2022. gadam ar Slovākijas Biatlona federāciju. Kopš 2021. gada 4F ir Polijas Basketbola federācijas tehniskais partneris. Sadarbības līguma ietvaros zīmols piegādā sacensību tērpus visām basketbola valstsvienībām — senioru, junioru, sieviešu, vīriešu un arī 3x3 izlasēm.

## Pašreizējie zīmola vēstnieki

* Roberts Levandovskis — Polijas futbolists, Polijas futbola izlases kapteinis un FC Barcelona uzbrucējs
* Anna Levandovska — daudzkārtēja Pasaules, Eiropas un Polijas karatē čempionātu medaļniece, sporta trenere
* Tomašs Fornals - Polijas volejbolists, Polijas izlases spēlētājs.
* Bartošs Zmarzliks — vistitulētākais Polijas spīdveja motobraucējs. Četrkārtējs Pasaules čempions individuālajā uzskaitē.
* Natālija Mališevska — Eiropas čempione, Pasaules vicečempione un Pasaules kausa ieguvēja šorttrekā.
* Martina Kotvila — Polijas vieglatlēte, kuras specialitāte ir sprinta distances
* Mihals Kostjuško — viens no visvairāk titulētajiem Polijas rallija braucējiem.
* Alina Rotaru-Kotmana — Rumānijas vieglatlēte, tāllēcēja.
* Jakubs Grigars — Slovākijas airētājs airēšanas slaloma disciplīnā.
* Alina Čeusana — Rumānijas influencere un televīzijas personība
* Ioana Grama — Rumānijas fitnesa influencere

## Bijušie zīmola vēstneši

* Sebastians Klosiņskis — viens no labākajiem Polijas ātrslidotājiem
* Macejs Kots — Polijas tramplīnlēcējs
* Marcins Habovskis — Polijas vieglatlēts, garo distanču skrējējs
* Ivonna Bernadelli (Levandovska) — Polijas vieglatlēte, garo distanču skrējēja
* Katažina Ņevjadoma — Polijas šosejas riteņbraucēja
* Paula Goricka — Polijas riteņbraucēja
* Lukašs Kubots — Polijas tenisists
* Monika Hojniša — Polijas biatloniste
* Natālija Červonka — Polijas ātrslidotāja
* Andžejs Pjonteks — Polijas riteņbraucējs
* Kamils Stohs — Polijas tramplīnlēcējs
* Paulina Fialkova — Slovākijas biatloniste
* Vilfredo Leons — Polijas volejbolists
* Kamila Žuka — Polijas biatloniste
* Adriana Suleka — Polijas daudzcīņniece

## Atsauces

## Ārējās saites

* Oficiālā 4F vietne